Raseinių Šaltinio progimnazijos

direktoriaus 2025 m. birželio d.

įsakymo Nr. V1-

30 priedas

**RASEINIŲ ŠALTINIO PROGIMNAZIJOS**

**PAILGINTOS MOKYMOSI DIENOS GRUPĖS AUKLĖTOJO PAREIGYBĖS APRAŠYMAS**

**I SKYRIUS**

**PAREIGYBĖ**

1. Raseinių Šaltinio progimnazijos pailgintos mokymosi dienos grupės auklėtojo pareigybė yra priskiriama specialistų (4) pareigybės grupei.

2. Pareigybės lygis – A2.

3. Pareigybės paskirtis - užtikrinti priešmokyklinio ugdymo grupės vaikų ir 1-4 klasių mokinių (toliau vaikų/mokinių) saugią ir palankią aplinką po pamokų, teikti pagalbą atliekant namų darbus, pagal savo kompetenciją organizuoti veiklas, kurios padeda ugdyti vaikų/mokinių bendrąsias kompetencijas ir mokymosi įgūdžius.

4. Pareigybės pavaldumas - tiesiogiai pavaldus ir už savo darbą atsiskaito direktoriaus pavaduotojui ugdymui.

**II SKYRIUS**

**SPECIALŪS REIKALAVIMAI PAILGINTOS MOKYMOSI DIENOS GRUPĖS AUKLĖTOJUI**

5. Pailgintos mokymosi dienos grupės auklėtojas turi atitikti šiuos specialius reikalavimus:

* 1. turėti ne žemesnį kaip aukštąjį universitetinį pedagoginį išsilavinimą su bakalauro kvalifikaciniu laipsniu ar jam prilygintu išsilavinimu arba aukštąjį koleginį išsilavinimą su profesinio bakalauro kvalifikaciniu laipsniu ar jam prilygintu išsilavinimu;
  2. kvalifikaciniai reikalavimai turi atitikti Lietuvos Respublikos švietimo įstatyme numatytus reikalavimus;
  3. būti susipažinusiam su Lietuvos Respublikos įstatymais, Vyriausybės nutarimais ir kitais teisės aktais, reglamentuojančiais ugdymą;
  4. privalo mokėti bendrauti su vaikais/mokiniais, žinoti amžiaus tarpsnių psichologiją ir elgesio ypatybes;
  5. išmanyti bendravimo su vaikų/mokinių tėvais (globėjais, rūpintojais) metodikas;
  6. mokėti dirbti „Microsoft Office“ kompiuterinėmis programomis;
  7. savarankiškai planuoti ir organizuoti savo veiklą, spręsti iškilusias problemas ir konfliktus, dirbti komandoje;
  8. stebėti, pažinti vaikų/mokinių polinkius, poreikius ir interesus;
  9. gerai mokėti valstybinę kalbą, gebėti sklandžiai žodžiu ir raštu dėstyti mintis;
  10. būti sąžiningu, mandagiu, tvarkingu, savarankišku, komunikabiliu, diplomatišku, atidžiu, pareigingu, darbščiu, gebėti bendrauti ir bendradarbiauti;
  11. mokėti suteikti pirmąją medicininę pagalbą;
  12. žinoti saugos darbe, priešgaisrinės saugos, elektros saugos reikalavimus;
  13. laikytis progimnazijos darbo tvarkos taisyklių;
  14. vadovautis Lietuvos Respublikos įstatymais ir poįstatyminiais aktais, Vyriausybės nutarimais ir kitais Lietuvoje Respublikoje galiojančiais norminiais aktais, reglamentuojančiais biudžetinių įstaigų veiklą, darbo santykius, darbuotojų saugą ir sveikatą, šiuo pareigybės aprašymu ir kitais progimnazijos direktoriaus įsakymais patvirtintais vidaus dokumentais.

**III SKYRIUS**

**PAILGINTOS MOKYMOSI DIENOS GRUPĖS AUKLĖTOJO FUNKCIJOS**

1. Pailgintos mokymosi dienos grupės auklėtojas vykdo šias funkcijas:
   1. sudaro vaikams/mokiniams sąlygas atlikti namų darbų užduotis, juos konsultuoja, organizuoja turiningas ir prasmingas veiklas grupės vaikams/mokiniams;
   2. domisi ir rūpinasi vaikų/mokinių sveikata, jų sauga, padeda jiems reguliuoti darbo ir poilsio režimą, diegia sveikos gyvensenos nuostatas;
   3. padeda vaikams/mokiniams formuoti vertybines nuostatas, ugdyti jų pilietiškumą, gebėjimą vadovautis demokratiniais bendravimo principais;
   4. bendrauja su kiekvienu vaiku/mokiniu, informuoja tėvus (globėjus, rūpintojus) apie jo elgesį;
   5. suteikia vaikui/mokiniui reikiamą mokymosi pagalbą, atliekant namų darbus;
   6. padeda vaikams/mokiniams spręsti iškylančias elgesio, bendravimo ir kitas problemas;
   7. tvarko pailgintos mokymosi dienos grupės dokumentaciją;
   8. laisvai pasirenka pedagoginės veiklos organizavimo būdus ir formas;
   9. kuria ir tobulina pailgintos mokymosi dienos grupės ugdomąją aplinką;
   10. dalyvauja progimnazijos savivaldoje;
   11. suteikia arba inicijuoja reikiamą pagalbą vaikams/mokiniams mokymosi sunkumų, smurto, prievartos, patyčių, išnaudojimo ar kitais ekstremaliais atvejais, pasitelkęs progimnazijos direktorių, mokytojus, specialistus, tėvus (globėjus, rūpintojus);
   12. priima ir perduoda informaciją elektroniniu paštu, telefonu tikslinėms grupėms;
   13. pagal kompetenciją atlieka kitus darbus ir vykdo kitus su savo funkcijomis susijusius nenuolatinio pobūdžio progimnazijos direktoriaus ar direktoriaus pavaduotojo ugdymui pavedimus;
   14. teikia pasiūlymus administracijai dėl pailgintos darbo dienos ugdymo proceso veiklos tobulinimo;
   15. užtikrina savalaikį vaikų/mokinių nuvykimą į neformaliojo švietimo užsiėmimus progimnazijoje;
   16. bendradarbiauja su kitais įstaigoje dirbančiais specialistais vaikų/mokinių ugdymo klausimais;
   17. sudaro sąlygas vaikų/mokinių maitinimui;
   18. saugo ir stiprina vaikų/mokinių sveikatą, rūpinasi vaikų/mokinių fiziniu ir psichologiniu saugumu pailgintos mokymosi dienos grupėje, salėje, kitose įstaigos erdvėse, žaidimų aikštelėse ir kita;
   19. bendradarbiauja su šeima, derina šeimos ir įstaigos interesus;
   20. informuoja tėvus (globėjus, rūpintojus) apie pastebėtus vaikų/mokinių ugdymosi poreikius ar elgesio pokyčius, kurie gali turėti įtakos vaiko gerovei, ir, esant poreikiui, nukreipia dėl tolimesnės specialistų pagalbos;
   21. informuoja įstaigos administraciją apie vaiko / mokinio turimas socialines ar sveikatos problemas, pastebėtą ar įtariamą vaiko/mokinio teisių pažeidimą;
   22. priima vaiką/mokinį į grupę ir išleidžia į namus tik su tėvais (globėjais, rūpintojais), broliais, seserimis kitais suaugusiais asmenimis, turinčiais raštišką tėvų (globėjų, rūpintojų) leidimą/prašymą ar kitokį raštu pateiktą tėvų (globėjų, rūpintojų) pageidavimą;
   23. dalyvauja bendrose įstaigos veiklose: posėdžiuose, pasitarimuose, įstaigos ugdymo, veiklos plano rengime ir kita;
   24. laiku pildo dokumentaciją;
   25. nuolat tobulina savo kvalifikaciją.
2. Įtaręs ar pastebėjęs žodines, fizines, socialines, kibernetines patyčias, smurtą:
   1. nedelsdamas įsikiša ir nutraukia bet kokius tokį įtarimą keliančius veiksmus;
   2. primena vaikui/mokiniui, kuris tyčiojasi, smurtauja ar yra įtariamas tyčiojimuisi progimnazijos nuostatas ir mokinio elgesio taisykles;
   3. informuoja raštinės darbuotojus, priešmokyklinio ugdymo grupės pedagogą, mokinio klasės vadovą arba socialinį pedagogą apie įtariamas ar įvykusias patyčias;
   4. esant grėsmei vaiko/mokinio sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus), ir/ar progimnazijos darbuotojus, direktorių) ir/ar kitas institucijas (pvz.: policiją, greitąją pagalbą ir kita);

**IV SKYRIUS**

**ATSAKOMYBĖ**

1. Pailgintos mokymosi dienos auklėtojas užtikrina:
   1. kokybišką ugdymo proceso organizavimą ir jo priežiūrą;
   2. progimnazijos direktoriaus įsakymų, nurodymų savalaikį vykdymą;
   3. saugos ir sveikatos, priešgaisrinės saugos instrukcijų ir šių pareiginių nuostatų bei progimnazijos darbo tvarkos taisyklių vykdymą;
   4. tvarkingą priemonių naudojimą;
   5. suteiktos informacijos teisingumą bei konfidencialumą, asmens duomenų apsaugos teisės aktų nustatyta tvarka užtikrinimą;
   6. progimnazijos nuostatų vykdymą;
   7. kvalifikacijos ir žinių tobulinimą;
   8. savo darbo kokybę bei vaikų/mokinių saugumą ugdymo(si) proceso metu įstaigoje ir už jos ribų;
   9. pareigų netinkamą vykdymą Lietuvos Respublikos įstatymų nustatyta tvarka;
   10. darbo drausmės pažeidimus.
2. Pailgintos mokymosi dienos grupės auklėtojas už atliktus darbus atsiskaito direktoriaus pavaduotojui ugdymui.
3. Už savo pareigų netinkamą vykdymą atsako darbo tvarkos taisyklių ir Lietuvos Respublikos įstatymų nustatyta tvarka.
4. Pailgintos mokymosi dienos grupės auklėtojas už darbo drausmės pažeidimus gali būti traukiamas drausminėn atsakomybėn. Drausminę nuobaudą skiria progimnazijos direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_